LidanRubinov/Halacha-QA huggingface dataset:
שאלה: מעלת גר בהשווה לדתי מבטן: נשאלתי ע"י חבר לעבודה שאלה ואשמח להשיב לו ולהחכים בעצמי - חוזר בתשובה מעלות וקרבתו לקב"ה גדולה משל דתי מבטן? ומה לגבי גר בהשוואה לדתי מבטן?
תשובה: איני יודע לומר דבר משמעותי על הקירבה אל ריבונו של עולם בעיני ריבונו של עולם. אמנם נאמר בח כי "במקום שבעלי תשובה - אין צדיקים גמורים יכולים לעמוד". דברי ח מבטאים יחס מיוחד לבעלי תשובה שקיים אצל הקב"ה, אולם אינם אומרים כי זו המשמעות היחידה הקיימת לשאלה האם אדם הוא בעל תשובה או "דתי מלידה". יש צדדים נוספים לבחינה. על כן, נראה לי נכון לומר כי ביחס לכולם נאמר "מעשיך יקרבוך ומעשיך ירחקוך", ושאלת הקשר אל הקב"ה אינה נעשית מתוך השוואה לאחרים, ובוודאי שלא להשוואה כללית, אלא כל אדם עומד לבדו מול ריבונו של עולם, והוא ניצב במקום הראוי לו לפי מה שהוא עצמו, ולא בהשוואה לשום דבר אחר. הדבר נכון גם ביחס לגר שנתגייר, וכאמור - לכל אדם בעולם, בין איש ובין אישה, בין יהודי (שנאמר עליו כי כל ישראל יש להם חלק לעולם הבא) ובין גוי - כולם ניצבים לפי מה שהם בפני ריבונו של עולם, "ולפום צערא אגרא".
שאלה: נשות הכותל: כבוד הרב ממה שהבנתי- נשות הכותל מניחות תפילין, עוטות טלית, חובשות כיפה וקוראות בתורה. הן מנסות ליצור "קבוצת מתפללים נשית" לכל דבר. בהנחה והבנתי נכון: מה, בעצם, הבעיה בכך? האם ישנו איסור לנשים להתפלל כקבוצה? אם למשל הן היו מתפללות ללא אמירת קדיש וקדושה, ולא היו מברכות על הנחת התפילין, האם גם אז הדבר היה אסור? (ובאותה הזדמנות- מדוע הדבר אסור?) כל זאת בהיבט ה"טכני" של הדברים, ובהתעלם מהבעיה המהותית הגדולה של עליית ערך "קדושת השוויון" על פני "קדושת שם שמים".
תשובה: מדובר בשלוש רמות שונות של דיון: א. ברמה האישית, חלק מהדברים הם מצוות עשה שהזמן גרמן שבפסיקה האשכנזית מותר לנשים לקיים ואף לברך על כך. לדוגמה: תפילין וטלית. אמנם, אפשר לטעון כי מדובר ב"לא ילבש", אולם נראה כי לו זה היה נכון   זה היה נכון גם ביחס ללולב ולשופר, ועל כן הטיעון הזה אינו חזק דיו כדי לשלול. לעומת זאת, חלק מהדברים הם פשוט ברכות לבטלה, כגון הקריאה בתורה וכדו. ב. ברמת בית הכנסת: פוסקי הלכה כתבו כי יש עיצוב של בית כנסת, שנקבע כצורה היסודית של בית הכנסת. הדבר אינו נוגע לנשים בלבד, אלא גם למקום הבימה, לעיטורי ארון הקודש, ולעוד עניינים כאלה. בין השאר, מה שמתחולל בדרך הזו בכותל מנוגד לחלוטין לעיצוב המסורתי של בית הכנסת. ג. ברמת המדינה: המדינה יכולה לאפשר לכל אחד לעשות כרצונו במקום שאינו חלק מהמסורת של עיצוב דרך בית הכנסת, ועל כן אני תומך במציאת פיתרון על ידי המדינה, וכתבתי על כך כאן:
שאלה: חיזוק באמונה: קואים לי טליה ואני בכתה י"א בזמן האחרון אני מרגישה שאמונתי נסדקת יכול להיות שזה בגלל שחשבתי על זה ונלחצתי מזה אבל אשמח ש. אני לא יודעת מה לבקש,שתעזרו לי להאמין??? כן בערך. המצב הזה מאד מפחיד אותי וגורם לי לחץ שאני אעזוב את זה ושאפסיק להאמין אשמח לקבל עזרה וחיזוק וכו. נ.ב מי הם האנשים שכותבים את התשובות?? (סתם בשביל לדעת שישי על מי לסמוך.)
תשובה: טליה, סליחה על העיכוב במענה, הייתי שמח להשיב מוקדם יותר, אבל מה לעשות. זה לא קרה. קודם כל אין מה להלחץ, שאלות באמונה זה דבר טוב, כן, בהחלט, אין בזה שום דבר רע. כל אדם צריך לחשוב על מה שהוא עושה, ואם יש לו שאלות, כדאי ורצוי שהוא יענה לעצמו על השאלות האלו. הרבה פעמים שאלות נוצרות דווקא ממציאות שקשה לנו, קשה לנו לקיים איזה מצווה או איזה דבר שאנחנו מרגישים מחוייבים לו והוא מקשה עלינו מאוד, לכן, קודם כל כדאי לבדוק אם אין איזה משהו ספציפי שמציק לנו, ואותו דווקא להעלות ולברר, (כמובן ניתן לשלוח שאלה נוספת, שאני מקווה שהיא תענה מהר יותר  )) בכל מקרה, אחרי שעשינו את הבירור הזה צריך לדעת: אין מה להלחץ משאלות, משאלות לא מתים, רק גדלים, רק צריך להיות אמיתי ולנסות לברר אותם מתוך אמת ויושר פנימיים. בגיל הזה טבעי שיהיו שאלות, אנחנו מתבגרים וגדלים, ורוצים לדעת האם אנחנו עושים את מה שאנחנו עושים סתם כך, או שיש לזה תוחלת וסיבה, ופתאום כל השאלות נופלות עלינו בבת אחת. אז מה עושים? יוצאים לעבודה. חושבים מה מציק לנו, מן הסתם השאלה הראשונה היא: מי אמר - מי אמר שיש ה, מי אמר שהתורה היא נכונה, מי אמר שצריך להקשיב לחכמים וכו. באתר שלנו יש מלא תשובות לשאלות האלו, וכמובן תמיד ניתן לשלוח שאלות ספציפיות יותר חדשות, אני אשלח לך בקישור כמה תשובות בנושאים האלו, וכמובן את מוזמנת לעשות חיפוש לשאלות שמטרידות אותך דרך מאגר השו"ת שבאתר שלנו. כמה תשובות בנושא אמונה: נראה לי מספיק קישורים להיום, ואם צריך עוד. מקווה שעזרתי, ואל תהססי לשאול שאלות נוספות. עקיבא, akivamakshivim gmail.com ומי האנשים שכותבים את השאלות? (כמעט שכחתי את השאלה הזו) יש צוות (כ- 40 משיבים ומשיבות) של אנשים מגוונים, מכל גווני הקשת של הציונות הדתית (באמת) עם הרבה רצון טוב (וקצת זמן.) שמקבלים את השאלות ועונים עליהם, התשובות בדרך כלל עוברות עריכה נוספת של מישהו נוסף מהצוות.
שאלה: עוף הודו: האם בעוף הודו שיש אחוז גדול יותר של בעיות כגון צומת הגידים צריך להחמיר ולקנות עוף בהשגחת בד"ץ? שאלה נוספת, שחיטה של הרב אוירבך מטבריה לא מופיעה במומלצים שלכם, מדוע?
תשובה: בהודו אין בעיה של טריפות בצומת הגידים ולכן לא בודקים את הגידים במשחטות השונות. כל העופות שכתוב עליהם  כשר  הם כשרים ומותרים לאכילה, ויש רשימת מומלצים.
שאלה: הוספת שם: כבוד הרב שמי קטיה אני חיילת ואני בסיומו של תהליך גיור. אני צריכה להוסיף שם יהודי, אני חושבת על שם תהילה. אשמח מאוד אם תעזור לי, ותציע לי שמות נוספים.
תשובה: תהילה הוא שם מצויין! בהצלחה!
שאלה: כשרות מיקרוגל: הרב, עד לתקופה האחרונה השתמשנו במיקרוגל בביתינו גם לבשרי וגם לחלבי כאשר החלבי מכוסה בשני כיסויים. יום אחד מצאתי בתוך המקרוגל שניצלים קטנים שנפלו כנראה מצלחת שחיממנו (המיקרוגל נמצא על מדף גבוה ולכן לא ראינו אותם קודם). נחרדתי לחשוב שחיממנו ביחד איתם חלבי. הבנתי שמבחינה הלכתית יש אפשרות להשתמש במיקרוגל לבשרי וחלבי בנפרד כאשר כל אחד מהם מכוסה בכיסוי אחד. שאלותי הן: א. האם יש צורך לשים משהו שיפריד בין הכלי הבשרי החלבי לצלחת המיקרוגל? ב. מה דין הכלי החלבי שחיממנו בו (בתוך שקית) בזמן שהיו שניצלים במיקרוגל? ג. הכלי החלבי שלנו הינו כלי מיוחד למיקרוגל שיש לו פתח קטן (מספר עיגולים קטנים מסודרים בעיגול) על המכסה, האם הוא מספיק בתור כיסוי? ד. כיצד בדיוק יש להכשיר את המיקרוגל עצמו? א.
תשובה: לשואלת מיקרוגל אפשר להכשיר ע"י שמכניסים כוס עם מים רותחים ומעט סבון ומפעילים כך שהמים ירתחו כמה דקות. אפשר להשתמש במיקרוגל לבשרי וחלבי (לא ביחד) ע"י שאחד מהם מכוסה היטב בשקית ניילון. הכיסוי יהיה גם מלמטה. כלי עם מכסה שיש בו חורים צריך לעטוף בשקית. אם נפל שניצל על הצלחת שמסתובבת, יש להכשירה. מוציאים אותה ומגעילים. אפשר גם ע"י עירוי מים רותחים. אם בזמן שהיה שניצל במיקרו, חיממתם בו כלי חלבי שהיה מכוסה בניילון, אין צורל להכשירו. אם הכלי לא היה מכוסה בניילון, יש לערות עליו מים רותחים. אפי קיציס
שאלה: סרטים שהורדו-דחוף: לרב! אבי לא כל כך דתי והוא הרבה פעמים מוריד סרטים למחשב לאחים שלי ולנו.אני משתדל לא להוריד אלא לצפות בצפיה ישרה.בכללי לא יוצא לי לראות כל כך הרבה סרטים אבל לפעמים ראיתי סרטים מהמחשב כי ידעתי גם שיש את דעתו של הרב ליאור שליט"א שמקילה בנושא.אבל,הבנתי שהרב ליאור הוא לאו דווקא רבי המובהק ואני לא נוהג בהכל כמוהו,כך שיוצא לדעת רוב שאר הפוסקים די עברתי על איסור גזל(אם הבנתי נכון את שאר הדעות).אני ממש אבל ממש לא רוצה שהמצב ישאר סתם כך אז הנה כמה שאלות בעניין: א.האם מותר בכלל לראות סרט שהורד?למשל,מה לעשות אם רואים סרט אצל חבר שלא הושג בצורה כשרה.האם פשוט לא לצפות? ב.נניח ואסור לראות סרט שהורד,אם יש ביכולתי להשיג אותו מדיסק בצורה כשרה האם מור לראות את הסרט? ג.נניח שאסור לראות סרט שהורד,מה לעשות עם כל הסרטים שעל המחשב?(אחי והורי צופים בהם הרבה) ד.אם באמת יצא שעברתי על איסור גזל,איך לחזור בתשובה?(שלימה.אפרט בהמשך) ה.אם הסרטים הם באמת נחשבים גזולים.מה לעשות?האם למנוע אותם מאחים שלי?(אבא שלי כניראה לא יקשיב לי.ובכלל אני ממש ממש מעדיף לא לדבר על זה איתו) הערה-אני ממש לא אחד שכל היום יש לו סרטים בראש,פשוט מידי פעם יוצא לי לראות סרט(משתדל שהוא יהיה כשר)ואני לא רוצה שזה יבוא בצורה פסולה.כמו שכתבתי.בכללי לא יוצא לי לראות הרבה סרטים בכלל. רק עוד נקודה חשובה ממש-אני כותב את הדברים לא סתם.אלא אני מודע לחומרתו של עוון גזל,ראיתי מה הרמבם כתב על גזל כזה בהלכות תשובה ואני ממש אבל ממש לא רוצה ככה לא לחזור בתשובה.אז הנושא מציק לי מאוד מאוד.אז אשמח לקבל תשובה בהקדם ובמהירות האפשרית.
תשובה: לדעת רוב האחרונים בהורדת סרטים יש דין גזל הגוי, וכן ענ"ד. אולם אם כבר מישהו הוריד, מותר לראות מצד כמה סברות בדין זה.
שאלה: משחטות מומלצות: בעבר היתה כלולה ברשימת המומלצים שלכם משחטת טל הל יסכה מאור יהודה. האם היא עדיין מומלצת?
תשובה: כל העופות שכתוב עליהם  כשר  הם כשרים ומותרים לאכילה, ויש רשימת מומלצים.
שאלה: ווירא כי טוב": שאלתי עלתה כשחשבתי על הנכתב בבראשית, בעקבות ניתוח שניסיתי לעשות בכפוף לחוקי העברית שלומדים בתיכון (רק ששם לומדים בצורה פחות מעמיקה, ומתייחסים לכתוב במקרא מעט): "וירא א-להים את האור כי טוב:" "וירא כי טוב:" ניסיתי להבין את המשפט- "כי" היא מלת הסיבה. את הצירוף הזה של מלת שעבוד- סיבה ושם תואר ניסיתי לחפש, ולא מצאתי (ניסיתי "כי יפה" וכו ) והגעתי למסקנה כי הצירוף קצת מוזר. וירא כי טוב- הסיבה ל"וירא" היא "טוב"? ה ראה מפני שהיה טוב? זה לא ממש מסתדר. אפשר להחליף, על פי חוקי העברית, את "כי" ב"מפני ש" "וירא מפני שטוב". זה מוזר מעט וקשה להצביע על סיבה ותוצאה ממשית, כפי שמצפים למצוא במשפט מורכב שקשרו הלוגי הינו סבה ותוצאה. "טוב" יכול להיות פועל ואז מדובר במקרא מקוצר כזה? כמו "אכל כי (היה) רעב" מבחינה מבנית? במקרה כזה, מה הוא ההמשך למקרא המקוצר? אשמח להסבר בכפוף לחוקים אלה (או אפילו למשפט עם קשר כזה שאוכל להשוות אליו את המשפט הזה). ב מראש!!!!!!
תשובה: ה-  מפני ש.  מכוון לבריות בעולם. האור טוב מפני שהוא מטיב לעולם. "וירא אלוקים את האור כי טוב"   הקב"ה ברא את האור מפני שהאור מטיב לבריות באופן גלוי. כפי שנאמר בקהלת (יא ז) "ומתוק האור וטוב לעיניים." מכל מקום יש לציין שלמילה  כי  בעברית יש מספר משמעויות, רש"י מציין זאת בפרושו לבראשית יח  טו "כי יראה וגו  כי צחקת" - הראשון משמש לשון  דהא  שנותן טעם לדבר ותכחש שרה לפי שיראה, והשני משמש בלשון אלא, ויאמר לא כדבריך הוא אלא צחקת, שאמרו רבותינו  כי  משמש בארבע לשונות: אי, דילמא, אלא, דהא.
שאלה: אבל: אני בשנת אבל על אבי. בעוד כשבועיים בן דוד שלי מדרגה ראשונה מתחתן- רציתי לדעת האם אוכל להגיע לחתונה, אולי לחופה. כמו כן, יש בת מצווה לבת דודתי- האם אוכל להשתתף בשמחה ולצאת במידה ויהיו ריקודים וכד? בשורות טובות! ב מראש.
תשובה: נקודת המוצא היא שראוי שלא ללכת. במידה ובן הדוד ממש ייפגע - מותר ללכת אך לא לריקודים ולשמחה. ונחמה
שאלה: עלי סלרי: קטפתי עלי סלרי מהגינה, האם מותר לי לבשל ולאכול אותם אחרי שטיפה במים עם סבון וחומץ? האם יש הבדל בין סוגי העלים? קטפתי גם לימונית.
תשובה: צריך לבדוק עלה עלה מול מקור אור חזק. וכל זה רק כאשר אתה בקי כיצד נראים החרקים שיכולים להיות ע"ג העלים או בתוכם. דרך אגב בדקנו לפני כשלושה שבועות עלי סלרי של חברה שיש לה פיקוח על נקיון העלים מחרקים ובשתי חבילות נמצאו כארבעה חרקים.
שאלה: הוספת שם: הרב, רציתי להתייעץ איתך שמי ספיר, ורציתי לדעת איזה שם כדאי לי להוסיף? אילנה, שירה, הודיה?
תשובה: אינך כותב מדוע הנך מעוניינת להוסיף שם כך שהתייחסותי מעט חסרה. סתם כך לא רצוי לשנות או להוסיף שם, אם יש סיבה ראויה ניתן להוסיף. כל השמות שהבאת יפים וראויים. ברכה והצלחה. ירון דוראני.
שאלה: מה עושים שאין תמיכה מהורי החתן: השאלה שלי היא כזאת- אני בת 21וחצי ויש לי חבר בן 24וחצי אנחנו יחד החודש 4שנים,אני אוהבת אותו מאוד והוא אוהב אותי,יש בנינו לפעמים חילוקי דעות אבל כמו כל זוג,תמיד תיכננו להיתחתן אבל בעוד זמן מה כדי לחסוך כסף וללמוד ורק אז,לפני שבועים בערך גיליתי שאני בהריון שבוע 4, היתי בהלם מוחלט, סיפרתי את זה לבן זוגי והוא השיב בשמחה רבה וגם קצת שוק אבל שמח,לאחר היתלבטויות גדולות החלטנו להשאיר את הילד ולהתיחתן תוך זמן קצר, והוא רצה לספר להוריו, הוא סיפר להם ומאותו רגע הם פשוט הגיבו בצורה קשה,הם מיתנגדים בכל תוקף הם לחצו עלי להפיל וכמובן ניסו להשפיע עליו הוא לא מוכן בשום אופן להפיל אבל כבר מהסס בקשר לחתונה, אני עדין לא סיפרתי למשפחתי כי אני מפחדת הכל גדול עלי אני מרגישה שאני ילדה עדין,ואם זאת קשה לי מאוד מאוד לוותר על ההריון,אני לא יעמוד בזה! אני יודעת שבמשפחתי יתמכו בי ויעזרו לי אבל זה כלכך קשה שמהצד שלו יש לי את הנגד הזה! הם פשוט לקחו את כאילו זה מחלה קשה הם חושבים שאנחנו לא מוכנים ולא התחלנו תחיים,אני והוא יודעים כמה אנחנו אוהבים ומוכנים לעבוד קשה בישביל זה אנו רואים את זה כמתנה אבל כלכך קשה לי לראות את בן זוגי בוכה על כך שהוריו לא תומכים והוא מבואס מזה מאוד! זה משפיע גם עלי ואני חושבת על לוותר, שאלתי אותו אם הוא ישמח מהחתונה והוא אמר שהוא לא יודע,הוא קשור למשפחתו מאוד וכנראה שזה מקשה עליו יותר, זה מקשה גם עלי,המצב מסובך,עד עכשיו הם אהבו אותי והיסתדרנו די טוב ופתאום הם מסתכלים עלי כאילו שתכננתי את זה,אני גם בשוק,אני לא יודעת מה לעשות אני מנסה לעודד אותו וזה לא עוזר אני חוששת שבלי תמיכה לא נצליח לעשות את זה,אשמח אם תעזור לי ותגיד לי מה לעשות.
תשובה: מבחינת ההלכה נערה שנכנסה להריון שלא במסגרת הנישואין, ברור לכל הפוסקים שאסור לה להפיל את עוברה, ואפילו במקרה קיצוני שהיא אינה יכולה לטפל בילד שעתיד להיוולד, או מפני הבושה או מפני שהיא צעירה מדי, אין בכך הצדקה להמית את העובר. וגם לדעת הפוסקים שמקלים לבצע הפלה כשהעובר חולה, ברור שבמקרה כזה אין שום היתר להפיל. ובמיוחד היום, שיש כל כך הרבה אנשים טובים שמעוניינים לאמץ תינוקות, כך שברור שחייו של העובר הזה לא יהיו קשים במיוחד. ולכן לדעתי כדאי שתפרידי בין שני הנושאים. לגבי ההריון ברור שצריך להמשיך אותו, את מספיק בוגרת זו ההלכה וזו ההחלטה שלך ולכן את לא צריכה להתחשב בדעת ההורים. וגם לגבי החתונה באופן עקרוני אתם בגיל בוגר דיו בכדי לקבל החלטה על חתונה, ובפרט כשכבר היה ברור לכם שזה הכיוון ורק המתנתם לסידור כלכלי מתאים. וזה כנראה הדבר הטוב יותר עבור הילד שיוולד בעזרת ה  אך מאחר וחתונה היא עניין אישי שתלוי גם בהכרת המציאות וטיב הקשר שלכם לכן בעניין הזה טוב להתייעץ עם ההורים שיש להם יותר ניסיון והם מכירים את שניכם וטוב להתחשב בדעתם, אך גם כאן בסופו של דבר ההחלטה היא של שניכם. ואדרבה יש מעלה בחתונה בגיל צעיר - כך אפשר לפרוס את הלידות ואת הקמת המשפחה על פני שנים ארוכות יותר וכל ילד מקבל את מלא תשומת הלב, את ההשקעה הכלכלית והחינוכית המתאימה (לעומת מה שמקובל אצל אנשים מסוימים להתחתן לאחר גיל שלושים כשהגוף מבוגר וההריונות יותר מורכבים וצפופים). והצלחה אייל משה
שאלה: ציצית בלילה: יש לי שאלה: ידוע לי שאין חובה ציצית בלילה. וכשאני יוצא מן הבית אני נוהג זה מס שנים לשים עלי ציצית. עכשיו אם כל היום לא שמתי ציצים (כי הייתי בביתי) ואני צריך לצאת בלילה, אז אני מברך על ציצית או לא?? (כי החיוב הוא ביום אני יודע)
תשובה: לא מברכים. ולהלן הרחבה ומקור התשובה מספר פניני הלכה מאת הרב אליעזר מלמד שליט"א ועיין בספר באתר ישיבת הר ברכה אייל משה ז   זמן ציצית נאמר בתורה בקשר למצוות הציצית (במדבר טו, לט): "וראיתם אתו וזכרתם", מכאן שזמנה של מצוות הציצית הוא בשעה שבאופן טבעי אפשר לראות, כלומר ביום, ואילו בלילה גם בגד של ארבע כנפות פטור מן הציצית (מנחות מג, א). אלא שישנן שתי אפשרויות להגדרת החיוב שביום, הדגשת הזמן או הדגשת הבגד. דהיינו, אפשר לומר שכל בגד מרובע, אם לובשים אותו ביום חייבים להטיל בו ציצית, ואם לובשים אותו בלילה פטורים מן הציצית. האפשרות השנייה היא, ללכת על פי הבגד, דהיינו ישנם בגדים המוגדרים כבגדי יום, שהם כמובן רוב הבגדים, ויש המוגדרים כבגדי לילה, כמו למשל כתונת לילה. ואם כן, בכל אותם הבגדים המוגדרים כבגדי יום, נהיה חייבים להטיל ציציות אפילו אם נלבשם בלילה. ולעומת זאת, בבגדים המוגדרים כבגדי לילה, גם אם נלבשם ביום, נהיה פטורים מלהטיל ציציות. ואכן גדולי הראשונים נחלקו בשאלה זו, הרמב"ם פסק שהולכים לפי הזמן, וכל בגד הנלבש בלילה פטור מציצית, ואפילו שהוא מוגדר כבגד יום. ואילו הרא"ש פסק שהעיקר הוא סוג הבגד, לאמור: בגד יום חייב בציצית אף אם ילבשוהו בלילה, ובגד לילה פטור מציצית אפילו אם ילבשוהו ביום. למעשה, אנו מתחשבים בשתי השיטות גם יחד. ואם לפי שיטה אחת בגד מסוים חייב בציצית, נטיל בו ציצית למרות שלדעה השנייה הוא פטור. אך מאידך גיסא, כל זמן שלא תהיה הסכמה בין שתי השיטות שבגד זה חייב בציצית   לא נברך עליו (שו"ע או"ח יח, א). למשל, אדם שיתעטף בטלית קטן בלילה, או חזן בתפילת ערבית שמתעטף בטלית גדול, לדעת הרא"ש הוא חייב בציצית, ולדעת הרמב"ם פטור. ולכן יש לדאוג שיהיו בטלית ציציות כשרות כפי שיטת הרא"ש, אבל אין לברך את הברכה בשעת ההתעטפות כפי שיטת הרמב"ם.
שאלה: בחירת שם לתינוק: לרב אני צריכה ללדת בעוד כחודשיים. אנחנו מתלבטים בין כמה שמות. 1. השם האהוב עלינו הוא יותם. האם המצאות אותיות "תם" או "מת" היא בעייתית? אנחנו מאד רוצים לבחור שם טוב, עם משמעות טובה, שהיה שייך לאנשים טובים ולפי הבנתי בתנ"ך היו לא מעט אנשים טובים בשם יותם. 2. האם שם יואב הוא שם טוב, מכוון שהיה זה איש צבא שהרג הרבה אנשים ואמרו לי שזה לא שם מומלץ לבחירה. אשמח לעזרה, מראש.
תשובה: שני השמות ר, ואין לחשוש. "יותם" פירושו "ה  תמים". יותם מלך יהודה היה מלך צדיק, בניגוד למלכים רבים אחרים לא מוזכר בו אף חטא, ורבי שמעון בר יוחאי אומר שאם היה הוא ובנו רבי אלעזר עם יותם מלך יהודה - היו יכולים לפטור את כל העולם כולו מתחילתו ועד סופו מן הדין. "יואב" פירושו "ה  הוא אבא שלי". יואב בן צרויה היה גיבור ישראל וגומל חסדים עצום, שח מספרים לנו שביתו היה כהפקר בפני כל עני. בהצלחה!
שאלה: ביטול איסור לכתחילה: כבוד הרב האם ביטול איסור לכתחילה, הוא דין מהתורה או מדברי סופרים?
תשובה: יבש ביבש הוא ודאי דין דאורייתא, עיין שו"ת חת"ס יו"ד שיט, ובהוכחות הברורות שלו לכך מדין לכלב תשליכון אותו. במצבים אחרים זו מחלוקת ראשונים.
שאלה: המשך שאלה בנושאי לימודי ליבה לחרדים: לכבוד הרב שאלתי את כבוד הרב לפני מספר ימים בנוגע לתלמודי התורה החרדים. אני סברתי שרבני הציונות הדתית צריכים להלחם לטובת הציבור החרדי שלא יפגעו בתלמודי התורה. כבוד הרב טען א. שלא מדובר במקצועות ערכיים. ב. אחריות המדינה כלפי הילד החרדי. ברשות הרב רציתי קצת להקשות. א. אומנם לא מדובר במקצועות ערכיים, אך יש לחרדים גישה ערכית נגד הכנסת מקצועות אלו לתלמודי התורה. מתוך ההכרות הדלה שיש לי עם החרדים, נראה לי ששמירה על תלמודי התורה בצביונם הנוכחי - זה דבר העומד בציפור נפשם, שום לחץ כלכלי לא יגרום להם להכנע, ומבחינתם זו גזרה שהם לא יוכלו לעמוד בה (בשונה מהסוגיה של הבוגרים. שם להערכתי, בעומק ליבם הם יודעים שיש הרבה בטלנות, יש להם אחריות לפרנס משפחות מרובות ילדים. שם יש פוטנציאל לפתוח להם פתחי מילוט מהעוני). במידה ואני צודק והם לא יכנעו, הרי יגזרו עליהם גזרות שרק ילחצו אותם לפינה, גזרות שיובילו אותם ואת ילדיהם ליותר עוני, ליותר שנאה לציבור הדתי לאומי, יותר שנאה למדינה בכלל. פשוט "שוברים אתם את הכלים". אני פניתי לרב מתוך מחשבה שאולי רבני הציונות הדתית צריכים לנסות למתן ולכוון את הממשלה כך שייטלו על הציבור החרדי גזרות שהוא יכול לעמוד בהם (כידוע - תפסת מרובה לא תפסת, גם גזרות הנוגעות לגיוס, גם פגיעה בתלמודי התורה). אחרי הכול הם אחינו, והמוסר מחייב אותנו להשתדל למנוע מצב בו "ישברו הכלים" עם הציבור החרדי, ואולי בכלל ישברו את הציבור הזה מבחינה כלכלית. לע"ד רק לרבנים מהציונות הדתית יש פוטנציאל השפעה על השרים כך שיומתקו הגזרות למצב סביר מבחינת החרדים. ב. לו ינתנו לבוגרים פתרונות לימוד של אנגלית ומתמטיקה, הרי הם, שלמדו שנים רבות גמרא יוכלו די בקלות להשלים את החסר להם ויוכלו ללמוד מקצוע ולהכנס למעגל העבודה (להבנתי זה מה שמתכנן השר בנט). אשמח לקבל את תשובת הרב.
תשובה: א. השיקול שהעלית על התנגדות טוטאלית מצד תפיסת העולם החרדית להכנסת לימוד מקצועות חול לתלמודי תורה מנחה גם אותי. שים לב שבהצעה שאני הצעתי   לא מדובר בהכנסת לימודי חול לתוך תלמודי התורה, אלא מדובר בפתיחות אמיתית של לימודי הליבה מחוץ לתלמודי התורה, ובשלב הראשון להורים המעוניינים בכך. אם אפשר להגיע להסכמה בדרך זו   זו הדרך ללכת בה. איני רוצה כלל וכלל לגזור גזירות על החרדים, ואיני רוצה כלל וכלל לכפות עליהם לפגוע בציפור נפשם. אולם, כאמור בתשובתי הקודמת, בשל העובדה שמדובר ב"חב לאחריניה" הפתיחות להצעה הזו צריכה לבוא גם מצדם, ולא ניתן להטיל את כל המשימה על אלה שכן נושאים על כתפיהם את המשא הכלכלי של המדינה. ב. ההנחה כי לימודי גמרא רבים מסייעים באנגלית ומתמטיקה היא חלק מתעמולה שאנו נושאי התורה משתמשים בה. ברם, אין לה כל עדות מחקרית, והיא גם מנוגדת למה שאנחנו יודעים היום במדעי המוח. אנחנו לא לומדים גמרא כדי להיות טובים יותר במדעים, אלא מכוח הגמרא, ותוצאות הלוואי ללימוד הנושאים האחרים נובעים אמנם מכך שהתרגלנו לשבת זמן רב ולהתאמץ במחשבתנו, אולם אין זה נכון שמשלימים בהגדרה די בקלות את החומר. רבים החרדים שאכן השלימו בקלות את החומר, אולם אין בכך עדות לשום דבר ביחס להמון העם.
שאלה: אבל:, עברו שבע וחצי חודשים מאז שאבא שלי ז ל נפטר ורציתי לשאול אם אני יכול ללכת למופע בידור של אדיר מילר כי ממש ממש באלי וגם פיפסתי המון בר מצוות ואדיר מילר זה לא כמו אולם אירועים
תשובה: ראשית, תנוחמו מן השמיים. אני מבין את הכאב הגדול שלך. כדאי שתשאל רב שמכיר אותך, והוא יידע לענות לך תשובה שמתאימה בדיוק למצבך. האם אתה יכול לעשות זאת?
שאלה: טענות כלפי היהדות: אפשר בבקשה המלצה לספר (או ספרים) טוב ועמוק שעוסק בטענות ארכיאולוגיות, היסטריות וביקורת המקרא כנגד היהדות? לדוגמה ביציאת מצרים שעליה חלק איתן מאמונתנו נשען
תשובה: לגבי טענות ארכיאולוגיות נגד המקרא: יש כמה ספרים שהוקדשו לנושא. בין היתר הייתי ממליץ על: 1. יצחק מייטליס, "לחפור את התנ"ך", ירושלים תשס"ו,. 2. "הפולמוס על האמת ההיסטורית במקרא", ירושלים תשס"א. הספר מביא מאמרים של חוקרים לכאן ולכאן. 3. גיליון ז  של כתב העת "על אתר" של מכללת הרצוג שעל ידי ישיבת הר עציון באלון שבות. 4. ספרם של לוי ורוטשטיין, "מקרא וארכיאולוגיה", ירושלים תשס"ח. לגבי יציאת מצרים יש ספרים שלמים שנכתבו בנושא, גם על ידי ארכיאולוגיים חילוניים. ממליץ במיוחד על ספרה של פנינה גלפז-פלר, "יציאת מצרים - מציאות או דמיון", ירושלים ותל אביב תשס"ג. (התשובה ניתנה מהרב אמנון בזק) רבני ורבניות בית הלל עונים לשו"ת גם בפייסבוק -
שאלה: כיסוי ראש לאישה עם שיער ארוך: אני נשואה כ-13 שנים והלכתי עד היום עם כיסוי ראש חלקי. יש לי שיער ארוך. התחלתי לברר את עניין כיסוי הראש וככל שחקרתי יותר רק הבנתי שמדובר במנהג, שאף אחד לא יודע להסביר, בעוד של"למה לא" יש הרבה הסברים מאד מניחים את הדעת. כך שככל שהזמן עובר אני מבינה שמדובר במנהג. מה גם שבדורות קודמים נשים רבות לא כיסוי בכלל את ראשן, כולל נשות רבנים גדולים וחשובים, וגם בדורנו רבות אינן מכסות את ראשן. לפיכך אני רוצה לדעת. אם מדובר במצווה איפה בדיוק היא כתובה במפורש (כן, מכירה את עניין קמחית. סוף הסיפור שאמרו לה החכמים רבות עשו כן ולא עלה בידן, כך שלמעשה ענו לה שכיסוי הראש הוא לא הסיבה שהיא זכתה וכו.) איפה כתוב בצורה מפורשת, כמו שכתוב לא תרצח למשל, הרי אם זו מצווה כל כך חשובה היא אמורה להיות כתובה במפורש בתורה.
תשובה: חובה גמורה לכסות את השיער מחוץ לבית, ואיסור גמור להוציא אותו מהכיסוי. דין זה נלמד מהפסוק לגבי סוטה  ופרע הכהן את ראש האשה  משמע שעד עתה היה מכוסה ועוד משמע שפירוע זה נקרא ניוול, והסביר רבי ישמעאל (כתובות עב) מכאן אזהרה לבנות ישראל שלא יצאו בפירוע ראש. דעת כל הראשונים (חוץ מתרומת הדשן) שזהו איסור תורה בנשואה. לגבי גודל הכיסוי יש מעט מהראשונים שמשמע מהם שמה שיוצא מחוץ לרוב השיער הוא אינו חובה בכיסוי, אולם ראוי לנהוג כדעת רוב הפוסקים ולכסות הכל חוץ ממה שיוצא קצת ולא נכנס. ואפשר להקל בנוסף בהוצאת שתי אצבעות מלפנים. העובדה שיש שאינן מכסות מלמדת על אותן נשים ולא על חוזק ההלכה. חזקי ואימצי, התקדשי ואל תרדי ביראת השם בגלל סחף של ההמון.
שאלה: איגרת תקנה: לרב אני בחור בכיתה י"א ברצוני ללמוד את איגרת תקנה של מרן הרב זצ"ל אין לי יותר מידי ניסיון בלימוד כתבי הרב א) האם ישנה בעיה שאלמד ואם לא אבין משהו אשאל רב? ב)האם הרב יוכל לתת לי רקע לאיגרת כלומר מה קדם לה ומה כתב לו הרידב"ז (אם אינני טועה) שכה הסעיר את הרב? ג)האם הרב מכיר מקור עם פירוש או ביאור לאיגרת
תשובה: יש ללמוד כתבי הרב בישיבה כראוי ובעקביות, כדי להבין אותם. הרידב"ז דן עם הרב בנושא היתר מכירה בשמיטה ובנושא היחס לחילוניות, ובאגרת זו יש הרחבה של משנת הרב בנושא זה בכמה רמות. אינני מכיר פירוש לאגרות.
שאלה: הגדרת פאות: כידוע צריך להשאיר פאות עד לעצם שליד האוזן, אך יש לי שאלה, בד"כ צצות להן שיערות קטנות על המשך העצם אבל מנותק לגמרי מהפאות, הכוונה קרוב יותר לאף אבל אני מרגיש שהן על העצם, ומדובר על שיערות בודדות ומנותקות אחת מהשנייה שהן רחוקות מהאוזן, אך עדיין הן על העצם, האם מותר להוריד אותן(כמובן במכונת גילוח ולא בתער)? מראש :)
תשובה: מחלוקת אחרונים, ויש להקל בזה במקום שציינת ובדרך שציינת
שאלה: שם לבת: בס ד כבוד הרב, רציתי בבקשה להתייעץ עם כבודו על שם לבת. יש לנו שלושה ילדים ובשלושת שמותם היה לי מאוד מאוד חשוב שיהיה את השם יה. הבן הבכור שלי שמו - יהב יעקב הבת האמצעית שמה - אליה והקטנה שמה - נויה ג וליה אנו מצפים לעוד בת ואני מאוד מאוד רוצה לקרוא בשם של צדיקה מהתנך או שם אחר מיוחד שיהיה בו את האותיות יה. חשבנו על השמות הבאים: טליה דריה שירה אביה (בעלי מאוד אוהב, אבל לדעתי, זה שם זכרי ושמעתי שלא טוב לקרוא לבת בשם של בן וההפך. יהל - האם זה שם זכרי? בעלי לא רוצה את השם יסכה שרה שמאוד רציתי. האם יש לכבודו שם טוב להמליץ לי? אשמח לתגובתך.
תשובה: השם אביה מציין גם זכר וגם נקבה. עיינו בקישור אפשר לעיין בקישור הנ"ל ולמצוא פרטים אודות שמות רבים נוספים. יש עוד קישור בנושא - גם הוא יכול לסייע לכם. חשוב לשים לב שהשם לא יהיה שם של דמות שלילית בתנ"ך נהוג להמנע משמות חדשים שמוסיפים את האותיות:  א-ל   י-ה, כמו בתא-ל, כמו לי-ה, וכד  מכל מקום השמות  טליה  ו- שירה  מוכרים ומבורכים.
שאלה: Baileys Sheridan s: בפסח האחרון לא ביצעתי מכירת חמץ אולם נשארו לי שני בקבוקי ליקר מסוג: Baileys Sheridan s ברצוני לדעת האם ניתן להשתמש בהם או שיש לזרוק אותם. מראש,
תשובה: מכיוון שאני מניח שביטלת בלב שלם, ומה שלא מכרת הוא מסתמא בשוגג שלא ידעת שהם חמץ ולא במזיד, אזי ניתן לסמוך בזה על סברת ערוה"ש בדברי התשב"ץ, שהתיר במקרה ששוגג וביטל. אולם אם לא מכרת במזיד, או לא ביטלת, אזי אסורים בשימוש.
שאלה: ק"ש שעל המיטה: האם אני יכולה לראות טלוויזיה או להיות במחשב אחרי שאמרתי ק"ש שעל מיטה כמובן ללא שם ומלכות בברכת המפיל? ואם לא אז אם אני יודעת שאני יהיה ערה כל הלילה והתעסק בדברים אז לא להגיד ק"ש?
תשובה: קריאת שמע שעל המיטה אומרים לפני שהולכים לישון ולא קודם. מי שנעור כל הלילה לא אומר קריאת שמע שעל המיטה. תמונה בהירה ומלאה על הנושא אפשר לקבל משעור של הרב אליעזר מלמד